Ma kry twee tweelinge in 2019Argieffoto (Foto: Pexels/Pixabay) Dokters het aan ŉ vrou in Florida gesê die kans is groter dat sy die lotery sou wen as om geboorte te skenk aan twee tweelinge in dieselfde jaar. Alexzandria Wolliston meen egter sy het wel die boerpot gewen met die geboorte van Mark en Malakhi in Maart en Kaylen en Kaleb in Desember. Alexzandria sê haar driejarige dogter het haar gehelp om voor te berei vir dié dubbeldosis tweelinge. “Sy was eintlik erger as hulle – sy was soos twee babas in een!” het die ma geskerts. Twee maande ná Mark en Malakhi se geboorte op 13 Maart het Alexzandria gehoor sy is weer swanger. Kaylen en Kaleb is op 27 Desember in West Palm Beach gebore. Kaleb is Maandag uit die hospitaal ontslaan en sy hoop om Kaylen binnekort huis toe te bring. Sy het onlangs uitgevind albei haar oumas het tweelingseuns met geboorte verloor, en daarom glo sy haar vier babas is ŉ seën van Bo.